Mart Amerika - Wikipedia

# Mart Amerika

### Diwar Wikipedia, an holloueziadur digor

| Mart Amerika |

M. americana
Rummatadur klasel
Ren : | Loened
Skourrad : | Chordata
Kevrennad : | Vertebrata
Urzhiad : | Carnivora
Kerentiad : | Mustelidae
Iskerentiad : | Mustelinae
Genad : | Martes
Anv skiantel
Martes americana Turton, 1806

Ar pennad-mañ a denn d'ar vevoniezh

Ar mart Amerika (martes americana) anvet ivez mart ar pin hag en eo disheñvel ouzh ar mart europeat eo ur bronneg kigdebrer bihan eus kerentiad ar mustelidae. Hervez un nebeut a glaskourien e furmfe poblañs kornôg ar Stadoù-Unannet ur spesad distag, Martes caurina hec'h anv.

Bevañ a ra er c'hoadegoù pin pe vesket e Kanada hag Alaska hag en un darn eus ar Menezioù Roc'hek. Digresket e oa bet e boblañs abalamour d'an hemolc'h ha da distrijadur e annez met fonnus eo c'hoazh.

Mart Amerika en-deus ur c'horf hir ha moan goloet gant ur blevad gell. Sklaereoc'h eo e c'houzoug eget peurrest er c'horf hag e lost a zo hir ha blevek. Ur vuzell vekek en-deus ha skiltroù damguzh evel re ar c'hizhi, hag a skoazell anezhañ da bignat er gwez. Bez ez eus torchennigoù dindan e bavioù hag a harp anezhañ da gerzhout war an erc'h.

Un hollzebrer eo. Argasiñ a ra anevaled vihan evel ar gwiñver ruz amerikan (Tamiasciurus hudsonicus) met galloud a ra ivez debriñ raned, amprevaned, pesked pe frouezhioù. Oberiantoc'h eo e-pad an noz, an abardez hag abred er mintin. N'eo ket un aneval kevredel ha gantañ e-unanig e chom estreget e-pad an amzer-parañ. E-pad an hañv e vez o c'hoarvez homañ met plantadur ar vi er mammoù a vez dizalet hag en nevez-amzer a-c'houde e vez gante ar venned (etre 1 ha 5).

Un aneval tachennadel eo. Un tachennad a veur a km² o-deus ar pir hag he difenn a reont en un doare ferv ouzh ar re arall. D'un aneval-ti e c'hell mont pa vez desavet gant tud. Hemlc'het eo evit e greoñ heñvel a-walc'h ouzh hini ar sebelinez met nebeutoc'h eget gwechall. E boblans a oa digresket kalz e deroù an XXvet kantved met ur bolitikerezh a virerezh he-deus roet tro dezhi da greskiñ addare. Kinniget eo gant distrijadur e annez c'hoazh, avat.

# [kemmañ] Daveoù

- Mustelid Specialist Group (1996). Martes americana. 2006 IUCN Red List of Threatened Species. IUCN 2006. Kavet war 12 May 2006.
- Martes americana on Animal Diversity
- Nowak, Ronald M. (2005). Walker's Carnivores of the World. Baltimore: Johns Hopkins Press. ISBN 0-8018-8032-7

Adtapet diwar "http://br.wikipedia.org../../../m/a/r/Mart_Amerika_8e77.html"

Rummadoù ar bajenn: Mustelidae

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Deutsch
- Français
- Nederlands